2014 एशियाड उनके किस्मत का नया अफसाना लेकर आया। कविता और उनके पूरे परिवार की किस्मत बदल गई। टीम ने गोल्ड मेडल अपने नाम किया जिसके बाद सरकार का ध्यान कविता की ओर गया। जिन माता-पिता ने पूरी जिंदगी एक छोटे से ढाबे में रहकर गुजार दी अब कविता की कबड्डी ने मनाली शहर में पहुंचा दिया। कविता ने 2007 में कबड्डी खेलना शुरू किया। राष्ट्रीय स्तर पर लगातार बेहतर प्रदर्शन करने के बाद कविता को 2009 में धर्मशाला स्थित भारतीय खेल प्राधिकरण (साई) में जाने का मौका मिला। इसके बाद कविता ने कभी मुड़कर पीछे नहीं देखा।